bg ru ru pl en ru uk bg ru ru ru bg bg en bg bg bg bg bg bg ru bg bg mk bg bg ru uk bg bg ru mk ru bg bg bg bg bg bg en en en en bg ru en en en bg en en en ru en en en bg en en en bg en bg en bg bg en fr en en en fa en en en en de en bg de en en pl
place for food photography, recipes and travel
По света и у нас
Това време на годината e, когато не върви без публикация. Тази година имам страшно много работа (на истинската си работа. Надявам се не мислите, че блогът ме изхранва). Децата се редуват да боледуват с висока температура и съвсем останала без сили, вечер работя до полунощ. Но тази публикация е тук, за да ви напомни и потвърди, че хубавите неща са си вътре в нас. Малко сериозни, малко отнесени, малко навиращи се под диваните … животът пречупва останалите ни сили и докато някои от нас наблюдават случващото се отстрани, други грабят с пълни шепи.
Отдавна спрях да правя преоценки, списъци с за и против. Ако доскоро бях на вълна: “Давай да харчим всичко за преживявания, пътувания, а вещите могат да почакат”. Ей, ни нас с нов апартамент. Напълно доволни където сме в момента. Ще ни виждате по-малко зад граница, защото всеки етап трябва да бъде изживян и консумиран, без предрасъдъци и напластен до същността на утехата, да намираш радост в сбъдването, заради самото усещане.
Преместваме се в близост до ул. “Оборище” и основната причина не е да имаме по-голям и по-нов дом, а защото на В. скоро му предстои да бъде първокласник и ни се иска да му предложим по-добро училище (ако това въобще е възможно). Ще поживеем и ще видим. А дотогава … кекс с кокос и кафе и музиката да свири.
Локация: Новия ни дом. Да ни е честит!
Ако след всички тези снимки (много ми беше трудно да ги сведа до 70 броя) все още сте тук и четете, ето я рецептата за този хубав сладкиш на снимките. Знам, че е с кафе и не е подходящ за децата, поне не в количествата, които Калин изяде, но това го разбрах след като не пожелаха да спят през целия ден. Получих си заслуженото, но поне изяждането му е добра реклама.
Сладкиш с кокос и кафе и карамелена глазура
80 г кокосови стърготини
180 г (1 1/4 чаша) бяло брашно
2 1/4 ч. л. бакпулвер
1/4 ч. л. сол
280 г (1 1/4 чаша) кафява захар
1/4 ч. л. ванилова есенция
150 мл (3/4 чаша) еспресо
1. Загрейте фурната до 175 ° C.
2. Намажете формичка за кекс с масло и след това поръсете с пудра захар, за да не залепне.
3. Разтопете маслото на котлона и го оставете да се охлади.
4. В купа смесете заедно кокоса, брашното, бакпулвера и солта. Оставете настрана.
5. Разбийте яйцата, захарта и ванилия до пухкава смес, около 2-3 минути. Добавете в сухите съставки към мокрите и разбъркайте до се смесят добре.
6. Добавете в разтопеното масло и кафе и разбъркайте отново.
7. Изсипете тестото в приготвената тава, като загладите с шпатула, за да няма неравности. Печете на долната решетка на фурната за 55-65 минути или докато клечка за зъби излезе чиста. Оставете сладкишът да се охлади във формата в продължение на 15 минути, след това го извадете върху чиния, за да се охлади напълно. Сервирайте с карамел или без, както ви харесва.
December 29, 2017 at 22:27
Честито! харесва ми–обзаведено с вкус, модерно, стилно и красиво. 🙂
Много радост и веселие в новия ви дом!
January 3, 2018 at 22:46
Благодаря, Маги! За много години, много здраве и любов ти желая!
December 31, 2017 at 02:45
January 1, 2018 at 19:44
January 3, 2018 at 23:16
Мнаго уютно! Честито Ради и за много години! Със здраве и любов дабъде!
July 11, 2018 at 11:09
Страхотен дом – изискано и уютно 🙂 Можете ли да ми кажете от къде купихте холната масичка, че много ми харесва и си търся точно такава в момента?
Leave a Reply Cancel reply
Your email address will not be published. Required fields are marked *
Enter your email address to follow our blog and receive notifications of new posts by email.
Всички снимки и публикации са авторски. Използването им без изричното съгласие на автора или посочване на източника с активен линк към него е забранено и непрепоръчително.
© 2022 Life Bites. Design by Pish and Posh Designs.